

*Stiftelsen Aust-Agder Idrettsfond er en stiftelse hvor alle idrettslag i Aust-Agder tilsluttet Norges Idrettsforbund utgjør Fondsmøtet. Fondsmøtet avvikles hvert år innen 30. juni. Stiftelsen Aust-Agder Idrettsfond er, sammen med i alt 2 særkretser, eier av idrettens forretningsorganisasjon i Aust-Agder. Idrettens forretningsorganisasjon består av Ivre AS, (Tidligere IdrettsFinans AS) med datterselskaper.*

**Innkalling til Fondsmøte i Stiftelsen Aust-Agder Idrettsfond 2023.**

**I henhold til vedtektene for Stiftelsen Aust-Agder Idrettsfond innkalles med dette 1 representant for hvert idrettslag i tidligere Aust-Agder fylke tilsluttet Norges Idrettsforbund til det 16. ordinære fondsmøte mandag 12.06.2023 kl 19.00. i Sparebanken Sør Amfi. (Lag som ønsker det, kan i tillegg til representanten stille med en eller flere observatør(er) på Fondsmøtet) I tillegg til representantene innbys representanter fra Agder Idrettskrets og Ivre AS til Fondsmøtet. Fra Idrettsfondet møter styret, daglig leder og revisor.**

I henhold til stiftelsens vedtekter § 9 har Fondsmøtet følgende oppgaver:

 *Det er Fondsmøtets oppgave å;*

* *velge styremedlemmer og å avsette styremedlemmer når vilkårene i stiftelsesloven § 29 annet ledd er til stede.*
* *fastsette styremedlemmenes godtgjørelse.*
* *avgi uttalelse om årsregnskapet og årsberetningen.*
* *velge stiftelsens revisor.*
* *beslutte omdanning av stiftelsen etter forslag fra styret.*
* *avgi uttalelse til styret.*

I tillegg til de vedtektsfestede punktene, vil det bli gitt informasjon om Stiftelsen Aust Agder Idrettsfonds og Ivre AS sin virksomhet i 2022.

Påmelding skjer med e-post til john@aaidrett.no eller pr post til Stiftelsen Aust Agder Idrettsfond, Boks 1673 Stoa, 4857 Arendal. **Frist for påmelding er satt til tirsdag 6. juni 2023.**

Som saksliste for Fondsmøte 2023 er foreslått:

1. **Åpning**
2. **Orienteringer til Fondsmøtet**
3. Orientering om Stiftelsen Aust Agder Idrettsfonds oppgaver og virksomhet v/styreleder Kirsten Johanne Borge
4. Orientering om Ivre AS virksomhet v/konsernsjef Geir Fredrik Sissener.
5. **Årsberetning og Årsregnskap for 2022**

Årsberetning og Årsregnskap 2022 blir utlagt på Idrettskretsens hjemmeside.

1. **Fastsette styremedlemmenes godtgjørelse**
2. **Endring av vedtektene for Stiftelsen Aust-Agder Idrettsfond**

Forslag til nye vedtekter blir utlagt på Idrettskretsens hjemmeside.

1. **Valg**
2. Nestleder og 2 styremedlemmer er på valg. Forslag på kandidater kan sendes valgkomiteens leder Trond Kristensen på trond.trokri.kristensen@gmail.com. Valgkomiteens innstilling blir utlagt på Idrettskretsens hjemmeside senest 1 uke før Fondsmøtet
3. Revisor
4. **Avslutning**

Etter at det formelle Fondsmøtet er avviklet ønsker styret å gjennomføre en idedugnad på hvordan midlene til idrettsformål fra Stiftelsen Aust-Agder Idrettsfond bør anvendes. Leder av idrettskretsen og styremedlem i stiftelsen Siri Gunn Marie Gundersen vil innlede til diskusjon.

Med vennlig hilsen

**STIFTELSEN AUST-AGDER IDRETTSFOND**

Arendal 12.5.2023

Kirsten Johanne Borge John Georg Bergh

styreleder daglig leder